गौरादह नगरपालिका
https://www.gauradahamun.gov.np/ne/node/3

गौरादह नेपालको मेची अञ्चलको झापा जिल्लाको एक नगरपालिका हो। गौरादह  दमक नगरपालिका र गौरीगञ्जको मध्यभागमा रहेको छ। यो नगरपालिका झापा क्षेत्र नम्बर ६ मा पर्छ। गौरादह जानलाई दमकबाट २ कि.मि.पुर्ब पडाजुगीबाट १० कि.मि. दक्षिण जानु पर्छ। गौरादह बजारमा सुन्दर पोखरीहरु रहेका छन। स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा झापा जिल्लामा महारानीझोडा, जुरोपानी, कोहवरा, बैगुन्धुरा र साबिकको गौरादह गरी यी ५ गाउँ विकास समितिहरूलाई समेटेर गौरादह नगरपालिका घोषणा गरिएको हो। गौरादह नगरपालिकाको केन्द्र भने साबिक गौरादह गाउँ विकास समितिको धोबिनिया चोक नजिक वडा नं ४ र ७ को बिचमा रहको छ। नगरपालिकाको घोषणा र क्षेत्रविस्तारसँगै मुलुकमा ६ महानगरपालिका, ११ उपमहानगरपालिका, २ सय ७६ नगरपालिका र ४६० वटा गाउँपालिका कायम भएका छन्।

जनसङ्ख्या
महारानीझोडा, जुरोपानी, कोहवरा, बैगुन्धुरा र साबिकको गौरादह गरी यी ५ गाउँ विकास समितिहरूलाई मिलाएर गौरादह नगरपालिका बनाइएको हो । त्यसैले राष्ट्रिय जनगणना २०६८को जनगणना अनुसार यी ५ ठाउँहरूको जनसङ्ख्यालाई जोडेर गौरादह नगरपालिकाको जनसङ्ख्या ६०,४५१ रहेको छ ।

सन्दर्भ सामग्रीहरू

यो पनि हेर्नुहोस्

झापा जिल्लाका ठाउँहरू
२०७२ असोज १ मा घोषित नगरपालिकाहरू
झापा जिल्लाका नगरपालिकाहरू
नेपालका नगरपालिकाहरू
कोशी प्रदेशका नगरपालिकाहरू